Kúpna zmluva č.  ...  
uzatvorená podľa ustanovenia paragrafu 409 a nasl. zákona č. 513/1991 Zb. 
- Obchodný zákonník v znení neskorších predpisov

Čl. I
Zmluvné strany

1.	 Kupujúci
	Obchodné meno:			Mesto Košice
       Sídlo:			Trieda SNP 48/A, 040 11 Košice
Štatutárny zástupca:		MUDr. Richard Raši, PhD., MPH
IČO: 				00691135
IČ DPH SK:			SK 2021186904
Bankové spojenie:         		Prima banka Slovensko a.s.
Číslo účtu:			0442486001/5600

(ďalej len „Kupujúci“)

2.	Predávajúci (doplní uchádzač)
Obchodné meno:		
Sídlo:				
Štatutárny zástupca:  		
IČO:  				
IČ DPH:				
Bankové spojenie: 		
Číslo účtu: 			
Zápis v obch. registri:		
		
(ďalej len „Predávajúci“)

Vo veci plnenia zmluvy môžu ďalej konať:

za kupujúceho:	
Osoba oprávnená konať vo veciach zmluvných: 	vedúci odd. podporných činností
Osoba oprávnená konať vo veciach technických:	vedúci referátu informatiky

za predávajúceho:
Osoba oprávnená konať vo veciach zmluvných: 	
Osoba oprávnená konať vo veciach technických:	

Čl. II  
Podklady pre uzatvorenie zmluvy

Podkladom tejto zmluvy je výsledok verejného obstarávania uskutočneného v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, postupom určeným pre zákazky s nízkou hodnotou, súťažné podklady v uvedenom verejnom obstarávaní a  ponuka úspešného uchádzača.

Čl. III
Predmet zmluvy
1.	Predávajúci dodá kupujúcemu tovar: počítače v počte ... ks, podľa technickej špecifikácie uvedenej v Prílohe č. 1 k zmluve.
2.	Kupujúci sa zaväzuje dodávaný tovar prevziať a zaplatiť za podmienok uvedených v tejto zmluve. 
Čl. IV
Čas a miesto plnenia
1.	Predávajúci dodá predmet zmluvy v termíne do 21 dní od nadobudnutia účinnosti zmluvy. Miestom plnenia je Magistrát mesta Košice, Trieda SNP 48/A, 040 11 Košice.

Čl. V
Cena a platobné podmienky
1.	Cena predmetu zmluvy je dohodnutá v súlade so zákonom č. 18/ 1996 Z. z. o cenách v znení neskorších predpisov. Cena predmetu zmluvy vyplýva z výsledku verejného obstarávania uskutočneného v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, súťažných podkladov v uvedenom verejnom obstarávaní a ponuky úspešného uchádzača.
2.	Cena predmetu zmluvy je stanovená vo výške ...............€ bez DPH, vrátane dopravy. Zmluvné strany sa dohodli, že platba bude vykonaná jednorázovo. Predávajúci vystaví faktúru – daňový doklad po dodaní predmetu zmluvy.
3.	Neoddeliteľnou súčasťou faktúry bude dodací list potvrdený oprávneným zástupcom  predávajúceho a oprávneným zástupcom kupujúceho, ktorí svojim podpisom potvrdia odovzdanie a prevzatie predmetu zmluvy. Faktúra musí obsahovať náležitosti podľa zákona NR SR č. 222/2004 Z. z. o DPH v znení neskorších predpisov. 
4.	V prípade, že faktúra nebude obsahovať náležitosti v zmysle zákona NR SR č. 222/2004 Z. z. o DPH v znení neskorších predpisov, kupujúci má právo vrátiť ju na doplnenie a prepracovanie. V takomto prípade sa preruší lehota splatnosti a nová lehota splatnosti pre kupujúceho začne plynúť doručením opravenej resp. novej faktúry do podateľne kupujúceho.
5.	Kupujúci je povinný uhradiť fakturovanú kúpnu cenu najneskôr do 30 dní odo dňa doručenia faktúry kupujúcemu. V prípade doručovania poštou sa faktúra považuje za doručenú aj uplynutím tretieho pracovného dňa od jej odoslania predávajúcim. Kupujúci je povinný uhradiť kúpnu cenu bezhotovostným prevodom na bankový účet predávajúceho, pričom povinnosť uhradiť kúpnu cenu sa považuje za splnenú pripísaním kúpnej ceny na bankový účet predávajúceho.
6.	Kupujúci nadobúda vlastnícke právo k dodanému tovaru až po úplnom uhradení kúpnej ceny. 

Článok VI
Kvalita tovaru, záruky

1.	Predávajúci je povinný dodať predmet zmluvy v dohodnutom množstve a v kvalite podľa tejto zmluvy.
2.	Príslušné technické podmienky alebo normy budú uvedené na dokladoch, na ktorých bude uvedený aj mesiac a rok výroby. Predávajúci poskytuje na predmet zmluvy záruku v zmysle sprievodnej dokumentácie.
3.	Reklamácie na predmet kúpnej zmluvy môže uplatniť kupujúci vzhľadom na: 
(a)	množstvo tovaru (vnútro obalový nedostatok) do 15 dní odo dňa prevzatia tovaru v mieste plnenia, 
(b)	kvalitu tovaru – v záručnej dobe.
4.	Oprávnenú reklamáciu vybaví predávajúci do 30 dní odo dňa jej uplatnenia.
5.	Kupujúci je povinný reklamáciu písomne oznámiť predávajúcemu bez zbytočného odkladu po zistení, najneskôr do uplynutia dohodnutej záručnej doby.

Čl. VII
Úroky z omeškania a sankcie
1.	Kupujúci je oprávnený žiadať od predávajúceho úrok z omeškania v prípade, ak predávajúci nedodá predmet zmluvy v dohodnutom termíne. Výška úroku z omeškania je 0,03% z hodnoty nedodaného tovaru za každý začatý deň omeškania dodávky. 
2.	Kupujúci je povinný zaplatiť kupujúcemu úrok z omeškania v prípade, ak kupujúci nevykoná úhradu za predmet zmluvy v lehote splatnosti, teda riadne a včas. Výška úroku z omeškania je 0,03% z neuhradenej sumy za každý deň omeškania platby.

Čl. VIII
Ukončenie zmluvného vzťahu
1.	Túto zmluvu nie je možné vypovedať. Zmluva zaniká na základe písomnej dohody zmluvných strán alebo odstúpením od zmluvy niektorou zo zmluvných strán výlučne z dôvodov uvedených v tejto zmluve. 
2.	Predávajúci je oprávnený odstúpiť od zmluvy výlučne v prípade, ak sa kupujúci dostane do omeškania so zaplatením kúpnej ceny dlhšie ako 30 dní. 
3.	Kupujúci je oprávnený odstúpiť od zmluvy v nasledovných prípadoch: 
(a)	ak sa predávajúci dostane do omeškania s odovzdaním predmetu zmluvy dlhšie ako 7 dní, 
(b)	z dôvodu iného podstatného porušenia zmluvy predávajúcim, 
(c)	z dôvodu nepodstatného porušenia zmluvy predávajúcim, pokiaľ predávajúci porušenie povinnosti alebo omeškanie s jej splnením napriek písomnej výzve kupujúceho neodstránil ani v primeranej lehote poskytnutej mu na to kupujúcim, pričom za primeranú lehotu sa považuje lehota 14 dní. 

Čl. IX
Záverečné ustanovenia
1.	Zmluvné strany prehlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou k jej splneniu.
2.	Táto zmluva je vyhotovená v štyroch rovnopisoch, z ktorých každá zmluvná strana obdrží dva rovnopisy. 
3.	Zmeny, resp. doplnenia tejto zmluvy môžu byť vykonané len formou dodatkov k tejto zmluve po ich odsúhlasení oboma zmluvnými stranami. Takéto dodatky budú tvoriť neoddeliteľnú súčasť tejto zmluvy.
4.	V prípadoch, ktoré nie sú v zmluve uvedené, riadi sa vzťah zmluvných partnerov ustanoveniami Obchodného zákonníka a ďalšími právnymi predpismi, vzťahujúcimi sa k predmetu a obsahu zmluvy.
5.	Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle kupujúceho (www.kosice.sk).
6.	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, nebola uzatvorená v tiesni za nápadne nevýhodných podmienok, na dôkaz čoho pripájajú svoje podpisy.

V Košiciach, dňa                                                 V ........................, dňa

Za kupujúceho:

.....................................................................
        
MUDr. Richard Raši, PhD., MPH	       
        	                   primátor		           	                	
Za predávajúceho:

.....................................................................

meno, priezvisko, titul, funkcia
            podpis oprávnenej osoby (osôb)